বিএডিসি খুলনার যুগ্ম পরিচালক (সার) প্রশান্ত কুমার সাহা জানান, শিরোমনি গুদামের ধারণ ক্ষমতা ৭ হাজার মেট্রিক টন। গুদামের চত্বরসহ সেখানে সাড়ে আট হাজার মেট্রিক টন সার মজুদ করা হয়েছে। রুজভেল্ট জেটি এলাকার গুদামে তিন হাজার মেট্রিক টন ধারণ ক্ষমতার স্থলে চত্বরসহ গুদামে সাড়ে চার হাজার মেট্রিক টন মজুদ করা হয়েছে। বয়রাস্থ গুদামে আড়াই হাজার মেট্রিক টন ধারণ ক্ষমতা সেখানে আড়াই হাজার মেট্রিক টনই আছে। গুদাম এলাকায় স্থান সংকুলান না হওয়ায় ৭ নম্বর ঘাট, রুজভেল্ট জেটি ও শিরোমনি এলাকায় খোলা আকাশের নিচে ৫০ হাজার মেট্রিক টন নন ইউরিয়া সার ত্রিপল দিয়ে ঢেকে রাখা হয়েছে। বাতাস ও পানি স্পর্শ করার সম্ভাবনা নেই।